**Dor de bunica**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor de tine, draga mea bunică,

De vremea când eram copilă mică

Și mama mă dădea în grija ta

Iar când pleca, țin minte cum ofta!

Cu mâinile tale cele muncite

Mă ridicai în brațe și cuvinte

Frumoase de alint tu îmi șopteai

Și pe obraji, cu drag, mă sărutai.

Când am crescut mai mare și veneam

La tine ca să stau, nu pridideam

Cu treaba ce-o făceam să te ajut...

Bunica mea, așa tu ai putut

Să mă înveți să torc cu fusul lâna,

Să țes covoarele, să cos cu mâna,

Să fac curat la tine-n bătătură,

Să dau la păsări, să prășesc cultura

De floarea-soarelui și de porumb și via,

Să port cu drag la sărbătoare ia!

Aș vrea să-ți mai sărut o dată mâna,

Să-mi spui povești din tinerețe-ntruna,

Să-ți mai aud încă o dată glasul

Și prin pădure să te urmez cu pasul!

Dar nu mai ești, iubita mea bunică,

La casa mea sunt acum, dar sunt mică

În sufletul meu ce te plânge

Iar inima de dorul tău se frânge!